
ŠAKIŲ RAJONO SAVIVALDYBĖS  TARYBA

SPRENDIMAS

DĖL GELGAUDIŠKIO IR PLOKŠČIŲ VIDURINIŲ MOKYKLŲ NUOSTATŲ TVIRTINIMO

2010 m. balandžio 29 d. Nr.T-98
Šakiai


Rajono savivaldybės taryba, vadovaudamasi Lietuvos Respublikos Švietimo įstatymo (Žin., 1991, Nr.23-593; 2003, Nr.63-2853)  43 str. 4 d. ir 60 str. 1 d. 5 p. bei atsižvelgdama į mokyklų tarybų pritarimus,  nusprendžia:


1. Patvirtinti mokyklų nuostatus (pridedama):

1.1. Gelgaudiškio vidurinės mokyklos;

1.2. Plokščių vidurinės mokyklos.


2. Įpareigoti sprendimo 1 punkte nurodytų mokyklų direktorius teisės aktų nustatyta tvarka įregistruoti nuostatus Juridinių asmenų registre

3. Pripažinti netekusiais galios rajono savivaldybės tarybos:

                    3.1.  2009 m. vasario 26 d.  sprendimo Nr.T-55 „Dėl Gelgaudiškio, Kriūkų, Lekėčių, Lukšių Vinco  Grybo ir  Plokščių vidurinių mokyklų  bei Šakių „Žiburio“ gimnazijos nuostatų tvirtinimo “ 1.1. p.

                    3.2. 2009 m. vasario 26 d.  sprendimo Nr.T-55 „Dėl Gelgaudiškio, Kriūkų, Lekėčių, Lukšių Vinco  Grybo ir  Plokščių vidurinių mokyklų  bei Šakių „Žiburio“ gimnazijos nuostatų tvirtinimo “ 1.5. p.

Meras









Juozas Bertašius

PATVIRTINTA

Šakių rajono savivaldybės tarybos

2010 m. balandžio 29 d. sprendimu Nr. T-98

ŠAKIŲ RAJONO GELGAUDIŠKIO VIDURINĖS MOKYKLOS NUOSTATAI

I. BENDROSIOS NUOSTATOS

1. Šakių rajono Gelgaudiškio vidurinės mokyklos (toliau Gelgaudiškio vidurinės mokyklos) nuostatai skirti Gelgaudiškio vidurinės mokyklos veiklai, jos bendruomenės narių teisėms, pareigoms ir atsakomybei reglamentuoti.

2. Mokyklos pavadinimas: Šakių rajono Gelgaudiškio vidurinė mokykla.

3. Sutrumpintas pavadinimas: Gelgaudiškio vidurinė mokykla.

4. Gelgaudiškio vidurinės mokyklos įsteigimo data: 1945 m. kovo 7 d. (Marijampolės apygardos archyvo pažyma Nr. 10401).

5. Gelgaudiškio vidurinė mokykla: Šakių rajono savivaldybės biudžetinė įstaiga, viešasis juridinis asmuo, turintis anspaudą su savo pavadinimu, išlaidų sąmatą.

6. Gelgaudiškio vidurinės mokyklos grupė: bendrojo lavinimo mokykla.

7. Gelgaudiškio vidurinės mokyklos tipas: vidurinė mokykla (vidurinio, pagrindinio ir pradinio ugdymo programos).

8. Gelgaudiškio vidurinės mokyklos buveinė: Mokyklos g. 1, Gelgaudiškis, LT-71427, Šakių r.

9. Mokymo kalba: lietuvių.

10. Mokyklos teisinė forma ir priklausomybė - Šakių rajono savivaldybės biudžetinė įstaiga. Savininkas: Šakių rajono savivaldybė, kodas 111105023. Savininko teises ir pareigas įgyvendinančioji institucija: Šakių rajono savivaldybės taryba, Bažnyčios g. 4, LT-71120 Šakiai.

11. Gelgaudiškio vidurinės mokyklos mokymo formos: dieninė, individualus mokymas namuose (ligos atveju).

12. Gelgaudiškio vidurinės mokyklos pagrindinė veiklos sritis: švietimas, kodas 85, rūšys:

12.1. pradinis ugdymas, kodas 85.20;

12.2. pagrindinis ugdymas, kodas 85.31.10;

12.3. bendrasis vidurinis mokymas, kodas 85.31.20;

12.4. kitas, niekur nepriskirtas švietimas, kodas 85.59
12.5. švietimui būdingų paslaugų veikla, kodas 85.60

13. Gelgaudiškio vidurinėje mokykloje išduodami išsilavinimo pažymėjimai:

13.1. baigusiems pradinio ugdymo programą, kodas 1001;

13.2. baigusiems adaptuotą pradinio ugdymo programą, kodas 1701;

13.3. baigusiems pagrindinio ugdymo programą, kodas 2001;

13.4. nebaigusiems pagrindinio ir vidurinio ugdymo programų, kodas 2055;

13.5. baigusiems pagrindinio ugdymo programos pirmąją dalį, kodas 2058;

13.6. baigusiems adaptuotą pagrindinio ugdymo programą, kodas 2701;

13.7. baigusiems vidurinio ugdymo programą, kodas 3014;

13.8. brandos atestato priedas, kodas 3016;

13.9. baigusiems adaptuotą vidurinio ugdymo programą, kodas 3701.

14. Gelgaudiškio vidurinė mokykla savo veiklą grindžia Lietuvos Respublikos Konstitucija, Lietuvos Respublikos švietimo įstatymu ir kitais  įstatymais, Lietuvos Respublikos Vyriausybės nutarimais, švietimo ir mokslo ministro įsakymais, Savivaldybės tarybos sprendimais, Savivaldybės administracijos direktoriaus įsakymais,  kitais teisės aktais bei šiais nuostatais.

II. MOKYKLOS TIKSLAI, UŽDAVINIAI IR FUNKCIJOS

15. Gelgaudiškio vidurinės mokyklos tikslai:

15.1. išugdyti kiekvienam vaikui vertybines orientacijas, leidžiančias tapti doru, siekiančiu žinių, savarankišku, atsakingu, patriotiškai nusiteikusiu žmogumi, išlavinti dabartiniam gyvenimui svarbius jo komunikacinius gebėjimus, padėti įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;

15.2. nustatyti vaiko kūrybinius gebėjimus ir pagal tai padėti jam įsigyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį ir padedančią jam įsitvirtinti ir sėkmingai konkuruoti tolydžio kintančioje darbo rinkoje, perteikti šiuolaikinės technologinės, ekonominės bei verslo kultūros pagrindus, būtinus šalies ūkio pažangai, konkurencingumui bei subalansuotai raidai laiduoti, sudaryti sąlygas nuolat tenkinti pažinimo poreikius ir tobulėti mokantis visą gyvenimą;

15.3. stiprinti visuomenės galias užtikrinant darnią krašto ūkio, aplinkos ir žmogiškųjų išteklių plėtrą, vidinį ir tarptautinį ūkio konkurencingumą, nacionalinį saugumą ir demokratinės valstybės raidą;

15.4. perteikti asmeniui tautinės ir etninės kultūros pagrindus, Europos ir pasaulio humanistinės kultūros tradicijas ir vertybes, laiduoti sąlygas asmens brandžiai tautinei savimonei, dorovinei, estetinei, mokslinei kultūrai, pasaulėžiūrai formuotis, taip pat garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą;

15.5. sudaryti sąlygas asmeniui įgyti demokratijos tradicijas įkūnijančius pilietinius bei politinės kultūros pagrindus, išplėtoti gebėjimus ir patirtį, būtiną asmeniui, kaip kompetentingam Lietuvos piliečiui, europinės bei pasaulinės bendrijos, daugiakultūrės visuomenės nariui.

16. Gelgaudiškio vidurinės mokyklos uždaviniai:

16.1. užtikrina darnią prigimtinių galių plėtotę;

16.2. ugdymo programos grindžia realų gyvenimą atspindinčiomis žiniomis, gebėjimus ir nuostatas formuojančiais ugdymo būdais;

16.3. siekia, kad moksleivių įgyjamos žinios būtų jiems prasmingos, iš esmės mokslinės, nuolat taikomos žmogaus dvasinėse ir praktinėse veiklos srityse;

16.4. įgyvendina įvairiais būdais turinio integraciją;

16.5. diferencijuoja ir individualizuoja ugdymą, skatina moksleivių veiklą, bendradarbiavimą, savarankiškumą, kūrybišką atsakomybę.

17. Ugdymo procese puoselėjamos šios moksleivių bendrosios vertybinės nuostatos:

17.1. pagarba sau ir kitam, santykiai su žmonėmis grindžiami savitarpio supratimu;

17.2. tolerantiškas požiūris į skirtybes – fizinius, religinius, socialinius ir kultūrinius žmonių skirtumus;

17.3. patriotizmas, pagarba tautos tradicijoms;

17.4. pagarba demokratijos vertybėms;

17.5. tausojantys santykiai su gamtine ir kultūrine aplinka;

17.6. sąžiningumas, pareigingumas, atsakomybė už žodį, veiksmą, poelgį, kokybės siekimas;

17.7. nuostatos sveikai gyventi.

18. Ugdymo procese plėtojami šie bendrieji asmeniniai, socialiniai, pažinimo, komunikaciniai, darbo veiklos gebėjimai:

18.1. mokytis, nuolatos tobulinti įgytus gebėjimus;

18.2. komunikuoti, rasti, tvarkyti ir perduoti informaciją;

18.3. kritiškai mąstyti ir spręsti problemas, veikti kūrybiškai;

18.4. racionaliai planuoti ir organizuoti veiklą;

18.5. bendrauti ir bendradarbiauti;

18.6. dalyvauti mokyklos, vietos bendruomenės, visuomenės gyvenime.

19. Mokykla mokslo metus pradeda rugsėjo 1 dieną.

20. Gelgaudiškio vidurinės mokyklos funkcijos:

20.1. vykdo Bendrąsias programas ir Išsilavinimo standartus atitinkančią pradinio ugdymo, pagrindinio ugdymo ir vidurinio ugdymo programą; 

20.2. vykdo Bendrosiose programose ir Išsilavinimo standartuose numatytą dorinį, tautinį, pilietinį, patriotinį, kultūrinės ir socialinės brandos ugdymą, ugdo pagarbą tėvams, mokytojams, kalbai, kultūrai, lavina talentus ir gabumus;

20.3. vykdo privalomojo mokymosi kontrolę;

20.4. teikia įstatymų numatyta tvarka specialiąją pedagoginę, socialinę ir psichologinę pagalbą;

20.5. vykdo neformalųjį ugdymą, atsižvelgiant į mokinių saviugdos ir saviraiškos poreikius;

20.6. skatina ir remia mokinių organizacijų veiklą;

20.7. koreguoja mokinių laisvalaikio ir pramogų kultūros kūrimą;

20.8. vykdo „Alkoholio, tabako ir kitų psichiką veikiančių medžiagų vartojimo prevencijos programą“;

20.9. inicijuoja dalyvavimą projektuose;

20.10. dalyvauja pasiekimų tyrimuose ir tikrinimuose;

20.11. vykdo vidaus auditą;

20.12. organizuoja ir vykdo pasiekimų patikrinimus ir baigiamuosius egzaminus;

20.13. kuria mokyklą kaip vietos bendruomenės kultūros židinį;

20.14. vykdo vaikų smurto mokykloje prevencinių priemonių  programą;

20.15. organizuoja tėvų pedagoginį švietimą.

20.16. vykdo Vaiko minimalios ir vidutinės priežiūros įstatymo reikalavimus.

20.17. Organizuoja vaikų ir mokinių maitinimą ir pavėžėjimą; 

20.18. Teikia kitas mokamas su švietimu susijusias paslaugas;

III. MOKINIŲ PRIĖMIMAS Į MOKYKLĄ IR PERĖJIMAS Į KITĄ MOKYKLĄ

21. Priėmimo į mokyklą tvarką nustato Šakių rajono taryba.

22. Į Gelgaudiškio vidurinę mokyklą priimami pirmumo teise asmenys, gyvenantys Šakių rajono savivaldybės tarybos sprendimu nustatytoje rajono bendrojo lavinimo mokyklų aptarnavimo teritorijoje.

23. Mokinys iki 16 metų negali nutraukti mokymosi pagal privalomojo švietimo programas.

24. Mokinys iki 14 metų priimamas tėvų, globėjų ar rūpintojų prašymu, pateikus pažymėjimą apie turimą išsilavinimą.

25. Mokinys nuo 14 iki 16 metų į Gelgaudiškio vidurinę mokyklą priimamas savo prašymu, jei yra raštiškas tėvų, globėjų ar rūpintojų sutikimas ir pažymėjimas apie turimą išsilavinimą.

26. Švietimo santykiai tarp mokinio ir mokyklos įforminami rašytine sutartimi. Sutarties nuostata, kuri prieštarauja Lietuvos Respublikos įstatymams, negalioja.

27. Sutartyje nurodomos sutarties šalys, mokymosi programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai.

28. Švietimo santykiai prasideda nuo pirmos mokymosi dienos.

29. Mokinys, kuris mokosi pagal privalomojo švietimo programas, jei jo elgesys kelia realią ir akivaizdžią grėsmę mokyklos bendruomenės narių saugumui, suderinus su vaikų teisių apsaugos skyriumi gali būti pašalintas mokyklos. Mokyklos direktorius kartu su mokyklos steigėju arba bendru steigėjų susitarimu, jo tėvams (globėjams, rūpintojams) dalyvaujant, mokinį perkelia į kitą mokyklą. Apie mokinio pašalinimą ir perkėlimą mokykla informuoja jo gyvenamosios vietos savivaldybę.

30. Mokinys, pakeitęs gyvenamąją vietą ar dėl kitų priežasčių, gali pereiti į kitą mokyklą jo tėvų, globėjų ar rūpintojų prašymu, o nuo 14 metų savo prašymu, esant raštiškam tėvų sutikimui.

31. Specialiųjų poreikių mokiniai į bendrojo ugdymo klases priimami pateikus pedagoginės-psichologinės tarnybos išvadą apie vaiko vystimosi sutrikimą.

IV. GELGAUDIŠKIO VIDURINĖS MOKYKLOS BENDRUOMENĖS  NARIŲ TEISĖS, PAREIGOS IR ATSAKOMYBĖ

32. Mokinys turi teisę:

32.1. gauti informaciją apie veikiančias mokyklas, švietimo programas, mokymosi formas;

32.2. pagal savo gebėjimus ir poreikius mokytis mokykloje, savarankiškai mokytis ir įgyti valstybinius standartus atitinkantį išsilavinimą;

32.3. sulaukęs 14m. savarankiškai pasirinkti dorinio ugdymo (tikybos arba etikos) programą;

32.4. gauti geros kokybės švietimą;

32.5. eksternu laikyti egzaminus, liudijančius, kad tam tikra formaliojo švietimo programa ar jos dalis (modulis) įvykdyta;

32.6. pasirinkti formaliojo švietimo programos papildančius bei jo saviraiškos poreikius tenkinančius šių programų modulius, pasirenkamųjų dalykų programas;

32.7. į psichologinę ir specialiąją pedagoginę, specialiąją socialinę pedagoginę, informacinę pagalbą, sveikatos priežiūrą mokykloje, informaciją apie savo pasiekimų vertinimą ir su mokymusi susijusią informaciją;

32.8. į socialinę pagalbą, jei tokios pagalbos negali jam suteikti tėvai (globėjai, rūpintojai);

32.9. mokytis savitarpio pagarba grįstoje psichologiškai, dvasiškai ir fiziškai saugioje aplinkoje, turėti higienos reikalavimus atitinkantį mokymosi krūvį ir darbo vietą, į nešališką mokymosi pasiekimų įvertinimą;

32.10. dalyvauti mokyklos savivaldoje;

32.11. įstatymu numatyta tvarka ginti savo teises.

33. Mokinys privalo:

33.1. sudaręs mokymo sutartį, laikytis visų jos sąlygų, mokyklos vidaus tvarką reglamentuojančių dokumentų reikalavimų;

33.2. stropiai mokytis, gerbti mokytojus ir kitus mokyklos bendruomenės narius;

33.3. mokytis pagal privalomojo švietimo programas iki 16 metų;

33.4. dalyvauti mokykloje organizuojamuose testuose, pasiekimų patikrinimuose ir sąžiningai juos atlikti.

34. Mokinys atsako:

34.1. už mokymo sutartyje numatytų įsipareigojimų vykdymą, vidaus darbo tvarkos taisyklių laikymąsi;

34.2. mokiniui, nesąžiningai atliekančiam testus, pasiekimų patikrinimo ar egzaminų užduotis, rezultatai anuliuojami;

34.3. už nuolatinį mokinio elgesio taisyklių nesilaikymą mokinys mokyklos tarybos sprendimu gali būti pašalintas iš mokyklos.

35. Tėvai (globėjai, rūpintojai) turi teisę:

35.1. gauti informaciją apie veikiančias mokyklas, švietimo programas, mokymo formas;

35.2. dalyvauti parenkant (prireikus parinkti) vaikui ugdymo programą, formą, mokyklą;

35.3. gauti informaciją apie vaiko ugdymosi sąlygas ir jo pasiekimus;

35.4. dalyvauti mokyklos savivaldoje;

35.5. naudotis Specialiojo ugdymo įstatymo ir kitų įstatymų nustatytomis teisėmis.

36. Tėvai (globėjai, rūpintojai) privalo:

36.1. 6-7 metų sulaukusį vaiką, jei jis yra pakankamai subrendęs, leisti į mokyklą; užtikrinti punktualų ir reguliarų mokyklos lankymą;

36.2. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;

36.3. bendradarbiauti su mokyklos direktoriumi, mokytojais, kitais specialistais, teikiančiais specialiąją psichologinę, socialinę, pedagoginę, specialiąją pedagoginę pagalbą bei sveikatos priežiūrą, sprendžiant vaiko ugdymosi klausimus;

36.4. parinkti vaikams iki 14 metų dorinio ugdymo (tikybos arba etikos) programą;

36.5. kontroliuoti ir koreguoti vaiko elgesį;

36.6. užtikrinti vaiko parengimą mokyklai, jo mokymąsi pagal ikimokyklinio, pradinio, pagrindinio ir vidurinio ugdymo programą;

36.7. apie vaiko neatvykimą į ikimokyklinio ugdymo skyrių dėl kitų priežasčių, informuoti auklėtoją iki 930 val.

37. Tėvai (globėjai, rūpintojai) atsako:

37.1. už šiuose nuostatuose išdėstytus reikalavimus  pagal Vaiko teisių apsaugos pagrindų įstatymą; 

37.2. už vaiko padarytą žalą mokyklai tėvai atsako pagal Civilinio kodekso 6.275 straipsnį.

38. Mokytojas turi teisę:

38.1. siūlyti savo individualias programas, pasirinkti pedagoginės veiklos būdus ir formas;

38.2. dalyvauti kvalifikacijos tobulinimo renginiuose;

38.3. būti atestuotas ir įsigyti kvalifikacinę kategoriją Švietimo ir mokslo ministro nustatyta tvarka;

38.4. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;

38.5. dalyvauti mokyklos savivaldoje;

38.6. mokytojų profesinių sąjungų atstovai turi teisę netrukdomai dalyvauti sprendžiant mokytojų darbo sąlygų klausimus darbovietėje;

38.7. ginti savo teises įstatymų numatyta tvarka.

39. Mokytojas privalo:

39.1. užtikrinti ugdomų mokinių saugumą, geros kokybės ugdymą;

39.2. ugdyti tvirtas mokinių dorovines, pilietines, tautines bei patriotines nuostatas, laiduoti jų asmenybės galių plėtotę;

39.3. laikytis teisės norminių aktų, patvirtintų mokykloje, etikos normų ir mokyklos vidaus tvarką nustatančių dokumentų;

39.4. tobulinti savo kvalifikaciją;

39.5. suteikti pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių;

39.6. nešališkai vertinti mokinių mokymosi pasiekimus;

39.7. nuolat informuoti tėvus (globėjus, rūpintojus) apie jų vaikų ugdymosi poreikius ir pasiekimus;

39.8. vykdyti kitas Specialiojo ugdymo programas;

39.9. dalyvauti pasiekimų patikrinimų, egzaminų organizavimo, vykdymo ir vertinimo komisijose;

39.10. tvarkyti mokyklos dokumentaciją;

39.11. laikytis vidaus darbo tvarkos taisyklių;

39.12. už savo darbo kokybę mokytojas atsako įstatymų numatyta tvarka.

40. Klasės auklėtojas privalo:

40.1. rūpintis moksleivių socialiniu ugdymu bei branda;

40.2. burti klasėje dirbančius mokytojus ir kitus specialistus klasės moksleivių ugdymui planuoti ir derinti;

40.3. pažinti moksleivių polinkius, poreikius, interesus, siekti, kad jie dalyvautų svarstant ugdymo turinį, formas ir metodus;

40.4. domėtis ir rūpintis moksleivių sveikata, jų sauga, padėti jiems reguliuoti darbo ir poilsio režimą, puoselėti sveiką gyvenseną;

40.5. padėti moksleiviams formuoti vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;

40.6. bendrauti su moksleiviu ir jo šeima, informuoti tėvus (globėjus, rūpintojus) apie jo mokymąsi ir elgesį, neatidėliotinai išsiaiškinti mokyklos nelankymo priežastis;

40.7. suteikti vaikui reikiamą pagalbą pastebėjus, kad jo atžvilgiu taikomas smurtas, prievarta, seksualinis ar kitokio pobūdžio išnaudojimas, ir apie tai informuoti mokyklos vadovus ir Vaiko teisių apsaugos tarnybą;

40.8. padėti moksleiviams spręsti iškylančias psichologines, bendravimo, mokymosi ir kt. problemas;

40.9. padėti moksleiviams pasirinkti tolesnę mokymosi ar veiklos sritį;

40.10. laikytis mokyklos vidaus tvarkos taisyklių;

40.11. atlikti tarpininkavimą tarp mokinių tėvų ir mokyklos vadovybės, kitų mokytojų;

40.12. tvarkyti mokinių ugdymosi rezultatus įteisinančius dokumentus ir kitą dokumentaciją;

40.13. klasės auklėtojas už savo darbą atsako įstatymų numatyta tvarka.

V. SAVIVALDA

41. Mokyklos taryba – aukščiausioji mokyklos savivaldos institucija, atstovaujama mokiniams, mokytojams, ugdytinių tėvams.

41.1. Mokyklos tarybą sudaro 30 narių, lygiomis dalimis atstovaujantis mokytojams, mokiniams ir ugdytinių tėvams;

41.2. Mokyklos taryba renkama tokia tvarka:

41.2.1. mokytojų atstovai renkami Mokytojų tarybos posėdyje slaptu balsavimu;

41.2.2. ugdytinių tėvų atstovai renkami visuotinio tėvų susirinkimo metu slaptu arba atviru balsavimu;

41.2.3. mokinių atstovai renkami iš 9-12 klasių Mokinių konferencijoje slaptu balsavimu;

41.2.4. Mokyklos taryba vietoje išvykusių jos narių gali būti papildoma kasmet, išrenkant Mokyklos tarybos rinkimų nustatyta tvarka;

41.3. Mokyklos tarybos nuostatus tvirtina Mokyklos tarybos susirinkimas balsų dauguma;

41.4. Mokyklos tarybai vadovauja Mokyklos tarybos pirmininkas, kuris renkamas Mokyklos tarybos susirinkime balsų dauguma. Mokyklos tarybos pirmininku negali būti mokyklos direktorius ir mokinys;

41.5. Mokyklos tarybos posėdžiai šaukiami ne rečiau kaip kartą per pusmetį. Esant būtinumui gali būti šaukiami neeiliniai tarybos posėdžiai konkretiems klausimams svarstyti;

41.6. Mokyklos taryba mokytojų tarybos teikimu sprendžia moksleivių šalinimo iš mokyklos klausimus.

42. Mokyklos taryba:

42.1. nustato mokyklos perspektyvas ir pagrindines darbo kryptis;

42.2. aprobuoja mokyklos metines veiklos programas, mokyklos nuostatus, strateginį planą, vidaus tvarkos taisykles, ugdymo planą;

42.3. nustato ugdymo organizavimo tvarką: klasių dalijimą į grupes, mobilių grupių sudarymo principus, neformalaus ugdymo organizavimo principus, mokinių vertinimo sistemos parinkimą, papildomos veiklos organizavimą;

42.4. svarsto pamokų sutrumpinimo prieš šventes klausimus

42.5. teikia siūlymus mokyklos direktoriui vertinant jo ir kitų darbuotojų darbo rezultatus ir veiklą;

42.6. mokytojų tarybos teikimu sprendžia mokinių šalinimo iš mokyklos klausimus;

42.7. inicijuoja vietos bendruomenės, šeimos ir mokyklos bendradarbiavimą;

42.8. svarsto mokyklos pajamų ir išlaidų sąmatą, planuoja ir kontroliuoja lėšų paskirstymą, kontroliuoja mokyklos ūkinę ir finansinę veiklą;

42.9. gali sustabdyti kitų mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

42.10. Svarsto mokyklos reorganizavimo ir likvidavimo klausimus;

42.11. Deleguoja 2 narius į mokyklos mokytojų atestacinę komisiją.

43. Mokytojų taryba:

43.1. priima sprendimus dėl šių mokyklos ugdymo plano punktų:

43.2. mokslo metų skirstymo trimestrais ar pusmečiais;

43.3. papildomų moksleivių atostogų datų (suderinus su Šakių rajono administracijos švietimo skyriumi);

43.4. klasių dalijimo į grupes;

43.5. pasirenkamųjų dalykų ir dalykų modulių pasiūlos;

43.6. intensyvaus pagrindinio ugdymo programos antro koncentro ir vidurinio ugdymo programos dalykų mokymo;

43.7. mobiliųjų grupių sudarymo principų;

43.8. dalyko, kurso ar modulio pakeitimo moksleiviui tvarkos;

43.9. neformalaus ugdymo organizavimo būdų ir valandų skyrimo neformalaus ugdymo programoms;

43.10. moksleivių pažangos ir pasiekimų vertinimo ugdymo procese būdų ir laikotarpių; mokinių pasiekimų mokantis muzikos, dailės, kūno kultūros, technologijų, pilietiškumo pagrindų, ekonomikos, meninės raiškos, pasirenkamųjų dalykų ir modulių vertinimo ;

43.11. pagrindinio ugdymo programos pirmųjų metų moksleivių adaptacinio laikotarpio trukmės; 

43.12. skiria atstovus į mokytojų atestacijos komisiją. Teikia siūlymus mokyklos direktoriui moksleivių ugdymo klausimais ir vertinant darbo rezultatus;

43.13. Mokytojų taryba nuolat veikianti mokyklos savivaldos institucija mokytojų profesiniams bei bendriems ugdymo klausimams spręsti;

43.14. Mokytojų taryba sudaroma mokykloje direktoriaus įsakymu kiekvienų mokslo metų pradžioje;

43.15. Mokytojų tarybą sudaro: direktorius ir jo pavaduotojai ugdymui, visi mokykloje dirbantys mokytojai, medicinos darbuotoja, logopedė, bibliotekininkė, socialinė pedagogė;

43.16. Mokytojų tarybai vadovauja mokyklos direktorius;

43.17. Mokytojų tarybos posėdžius kviečia mokytojų tarybos pirmininkas;

43.18. Mokytojų tarybos posėdžiai vyksta pagal sudarytą planą, bet ne rečiau kaip kartą per pusmetį;

43.19. Mokytojų tarybos posėdis yra teisėtas, jei jame dalyvauja 2/3 tą dieną dirbančių Mokytojų tarybos narių;

43.20. Mokytojų tarybos nutarimai priimami dalyvaujančių narių balsų dauguma;

43.21. Į Mokytojų tarybos posėdžius gali būti kviečiami ir kiti mokyklos bendruomenės nariai, susieti su svarstomu klausimu arba pateikiantys informaciją, profesinių sąjungų atstovai;

43.22. Mokytojų tarybos funkcijos:

43.22.1. aptaria praktinius švietimo tikslų įgyvendinimo rezultatus, pedagoginės veiklos tobulinimo būdus;

43.22.2. svarsto mokyklos veiklos programą, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimų klausimus;

43.22.3. kartu su mokyklos slaugytoja aptaria moksleivių sveikatos klausimus.

43.22.4. svarsto ir pritaiko Vaiko minimalios ir vidutinės priežiūros įstatymą nedrausmingiems mokiniams.

44. Mokinių taryba:

44.1. aukščiausia mokinių savivaldos institucija yra Mokinių taryba;

44.2. Mokinių tarybos nuostatus tvirtina Mokytojų taryba;

44.3. Mokinių tarybą sudaro 4-12 klasių atstovai, išrinkti 4-12 klasių mokinių susirinkimuose;

44.4. svarsto mokyklos veiklą reglamentuojančių dokumentų, mokymo planų, programų projektus ir teikia pasiūlymus dėl jų įgyvendinimo;

44.5. rengia siūlymus ugdymo procesui tobulinti;

44.6. svarsto ir suderinusi su mokyklos direktoriumi tvirtina svarbiausių moksleivių renginių planus;

44.7. koordinuoja moksleivių savivaldos institucijų veiklą, planuoja ir organizuoja moksleivių neformalaus ugdymo darbą arba laisvalaikį;

44.8. rūpinasi drausmės ir tvarkos palaikymu mokykloje, organizuoja moksleivių budėjimą mokykloje.

45. Klasių tėvų komitetai:

45.1. mokykloje veikia klasių tėvų komitetai, kuriuos kiekvienų mokslo metų pradžioje klasės moksleivių tėvai renka balsų dauguma savo susirinkime;

45.2. klasės tėvų komitetas kartu su klasės auklėtoja(u) planuoja klasės tėvų susirinkimus ir padeda klasės auklėtojai(ui) spręsti iškilusias organizacines problemas.

46. Metodinė taryba:

46.1. metodinei ir popamokinei veiklai organizuoti sudaroma Metodinė taryba;

46.2. Metodinę tarybą sudaro metodinių grupių atstovai, turintys metodinės veiklos patirties, direktoriaus pavaduotojai;

46.3. Metodinė taryba veikia pagal mokyklos direktoriaus patvirtintą Metodinės tarybos reglamentą.

VI. STRUKTŪRA IR VALDYMAS

47. Mokyklos direktorius:

47.1. Mokyklai vadovauja direktorius, kurį  skiria, atleidžia ar skiria nuobaudas mokyklos Savininko teises ir pareigas įgyvendinanti institucija - Šakių rajono savivaldybės taryba  įstatymų  nustatyta tvarka.;

47.2. vadovauja mokyklos strateginio plano ir metinių veiklos programų, mokyklos švietimo programų rengimui, jas tvirtina, vadovauja jų vykdymui;

47.3. nustatyta tvarka skiria ir atleidžia mokytojus, kitus ugdymo procese dalyvaujančius asmenis bei aptarnaujantį personalą, tvirtina jų pareigybių aprašymus;

47.4. atsako už mokykloje vykdomas formaliojo ugdymo programas, jų pasirinkimo galimybes, priėmimo sąlygas, mokamas paslaugas, demokratinį mokyklos valdymą;

47.5. užtikrina bendradarbiavimu pagrįstus santykius, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką;

47.6. analizuoja mokyklos veiklos vidaus audito vykdymą ir atsako už mokyklos veiklos rezultatus;

47.7. atlieka mokyklos steigėjo priskirtas funkcijas, įtvirtintas mokyklos nuostatuose ir pareigybės aprašyme.

47.8. darbo užmokesčio fondo ribose tvirtina mokyklos etatus;

47.9. atsako už visą mokyklos veiklą ir rezultatus;
47.10. Rūpinasi mokyklos materialiniais ir finansiniais ištekliais, darbų ir civiline sauga;

47.11. Organizuoja pasiekimų patikrinimą ir brandos  egzaminus, nustatyta tvarka teikia informaciją Egzaminų centrui;
48. Direktoriaus pavaduotoja ugdymui:

48.1. organizuoja ugdymo planų, bendrųjų programų vykdymą, pamokų ir neformalaus ugdymo tvarkaraščio sudarymą;

48.2. vadovauja neįgalių vaikų integravimosi programų įgyvendinimui, organizuoja specialiojo ugdymo komisijos darbą, atsako už švietimo pagalbos teikimo organizavimą;

48.3. teikia pagalbą mokytojams, prižiūri, kaip vykdomi mokyklos veiklą reglamentuojantys dokumentai;

48.4. stebi ugdymo procesą ir vertina ugdymo rezultatus;

48.5. skatina mokytojus tobulinti kvalifikaciją, dalykiškai bendradarbiauti ir atestuotis;

48.6. tvarko moksleivių ir mokyklos baigimo dokumentų apskaitą;

48.7. organizuoja tėvų (globėjų) švietimą;

48.8. tvarko mokinių apskaitą, mokinių apskaitos knygą, mokymosi pasiekimų, išsilavinimo, kvalifikacijos pažymėjimų apskaitą;

48.9. koordinuoja mokyklos neformalųjį ugdymą;

48.10. organizuoja mokinių savivaldos veiklą;

48.11. teikia duomenis statistikai savo veiklos srityje;

48.12. sudaro neformalaus ugdymo tvarkaraščius;

48.13. kontroliuoja neformalaus ugdymo žurnalų tvarkymą;

48.14. organizuoja specialiųjų poreikių mokinių, vaikų, kuriems skirtos minimalios ir vidutinės priežiūros priemonės, ugdymo, socialinės pedagoginės, psichologinės, specialiosios pedagoginės, specialiosios ar kitos pagalbos teikimą.

49. Direktoriaus pavaduotojas ūkio reikalams:

49.1. rūpinasi mokyklos patalpų paruošimu darbui, sanitarija ir higiena;

49.2. organizuoja aptarnaujančio personalo darbą, Rengia darbuotojų pareigines 

instrukcijas;
49.3. rūpinasi mokyklos pastatų, inventoriaus ir mokymo priemonių apsauga;

49.4. vykdo kitas pareiginėje instrukcijoje numatytas funkcijas;

49.5. Sudaro ūkinės veiklos planą, jį vykdo, kontroliuoja jo  vykdymą.
VII. PRIĖMIMAS Į DARBĄ IR DARBO APMOKĖJIMAS

50. Priėmimas į darbą ir darbo apmokėjimas:

50.1. teisės aktų nustatyta tvarka mokyklos direktorių skiria ir atleidžia mokyklos steigėjas;

50.2. direktoriaus pavaduotojus, pedagoginį ir kitą personalą priima į darbą ir atleidžia iš jo mokyklos direktorius įstatymų nustatyta tvarka. Skyrių vedėjai ir vyriausieji buhalteriai skiriami atviro konkurso būdu.

50.3. darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Švietimo ir mokslo ministerijos teisės aktai, Šakių rajono savivaldybės tarybos nutarimai.

VIII. ATESTACIJA. KVALIFIKACIJOS TOBULINIMAS

51. Mokyklos vadovai ir mokytojai atestuojasi Lietuvos Respublikos įstatymų ir Lietuvos Respublikos Vyriausybės nustatyta tvarka.

52. Mokytojas turi nuolat tobulinti savo dalykinę ir metodinę kvalifikaciją, dalyvaudamas mokytojų kvalifikacijos institucijų tobulinimo kursuose ir seminaruose.

IX. PASIEKIMŲ PATIKRINIMAI, EGZAMINAI

53. Pasiekimų patikrinimas vykdomas baigiantiems pagrindinio ugdymo ir vidurinio ugdymo programas.

54. Pasiekimų patikrinimo organizavimą ir vykdymo tvarką nustato Lietuvos Respublikos Švietimo ir mokslo ministerija.

55. Brandos egzaminų organizavimą ir vykdymo tvarką nustato Lietuvos Respublikos Švietimo ir mokslo ministerija.

X. IŠSILAVINIMO, KVALIFIKACIJOS, PASIEKIMŲ PAŽYMĖJIMŲ IŠDAVIMAS

56. Išsilavinimo pažymėjimų, pasiekimų pažymėjimų išdavimą reglamentuoja Lietuvos Respublikos Švietimo ir mokslo ministras.

57. Už pažymėjimų blankų užsakymą, apsirūpinimą, atsiskaitymą, už panaudotus blankus atsako direktoriaus pavaduotoja ugdymui.

58. Už pažymėjimų apskaitos knygų tvarkymą atsako direktoriaus pavaduotoja ugdymui. Įrašų išsilavinimo pažymėjimuose teisingumą tikrina Gelgaudiškio vidurinės mokyklos direktoriaus įsakymu sudaryta komisija.

59. Mokyklos direktorius, pasirašydamas išsilavinimo pažymėjimus, atsako už įrašų teisingumą.

60. Už kvalifikacijos pažymėjimų saugojimą ir išdavimą atsakingas mokytojų atestacijos komisijos pirmininkas.

XI. MOKYKLOS RYŠIAI

61. Mokykla palaiko ryšius ir bendradarbiauja su vietos bendruomene ir kitomis mokyklomis, dalyvauja šalies projektuose, programose.

62. Mokykla bendradarbiauja su jos veikla susijusiais juridiniais ir fiziniais asmenimis (švietimo, sveikatos, kultūros, sporto, teisėsaugos, vaikų teisių apsaugos, mokslo studijų institucijomis).

XII. MOKYKLOS VEIKLOS PRIEŽIŪRA

63. Mokyklos veiklos priežiūra:

63.1. švietimo stebėsena vykdoma pagal Švietimo ir mokslo ministro patvirtintus švietimo stebėsenos rodiklius ir jo nustatytą tvarką;

63.2. vidaus audito vykdymą inicijuoja direktorius;

63.3. mokyklos veiklos priežiūrą pagal Švietimo ir mokslo ministro patvirtintus Mokyklos veiklos priežiūros nuostatus ir nustatytą mokyklos vadybinės ir pedagoginės veiklos išorinio audito metodiką vykdo steigėjas;

63.4. Valstybinę mokyklos veiklos priežiūrą vykdo Švietimo ir mokslo ministerijos apskrities viršininko administracijos valstybinės švietimo priežiūros skyriai (tarnybos) pagal Valstybinės švietimo priežiūros nuostatus;

63.5. Mokyklos finansinės veiklos kontrolę vykdo Valstybės įgaliotos institucijos ir steigėjas.

XIII. TURTAS, LĖŠŲ ŠALTINIAI IR JŲ NAUDOJIMAS

64. Mokykla patikėjimo teise valdo Šakių rajono savivaldybės turtą, kurį sudaro pastatai, inventorius, mokymo priemonės, finansiniai ištekliai.

65. Gelgaudiškio vidurinės mokyklos turtu įstatymų numatyta tvarka gali naudotis mokiniai, mokytojai, darbuotojai.

66. Be administracijos leidimo draudžiama iš mokyklos patalpų išnešti mokyklai priklausantį turtą, perduoti juo naudotis ne mokyklos darbuotojams.

67. Gelgaudiškio vidurinės mokyklos finansines operacijas vykdo mokyklos buhalterė, mokyklos direktoriaus pavedimu.

68. Mokykla yra ūkiškai ir finansiškai savarankiška;

69. Mokyklos veikla yra finansuojama Šakių rajono savivaldybės biudžeto lėšomis pagal moksleivio krepšelio ir kitų reikmių finansavimo sąmatas.

70. Mokykla gali turėti nebiudžetinių lėšų. Jas gali  sudaryti lėšos gautos už įstatymų numatyta tvarka teikiamą  patalpų nuomą, fizinių ir juridinių asmenų parama, pajamos gautos už papildomojo ugdymo apmokamų užsiėmimų (jei tokie organizuojami Mokyklos tarybos sprendimu), kursų organizavimą. 
71. Nebiudžetinės lėšos naudojamos Lietuvos Respublikos Vyriausybės nustatyta tvarka.

72. Mokykla yra paramos gavėjas, gali turėti savo fondą, kurio sudarymo šaltiniai yra savanoriški asmenų, organizacijų ir įmonių įnašai, pajamos iš paties fondo veiklos, užsienio valstybių organizacijų bei piliečių, taip pat tarptautinių organizacijų aukojamos lėšos ir materialinės vertybės.

73. Mokykla darbo užmokesčio fondo ribose savarankiškai tvirtina etatus. Mokyklos vadovybės ir mokyklos tarybos nutarimu darbuotojams gali būti mokamos papildomos išmokos ar priedai mokos fondo ribose

XIV. NUOSTATŲ TVIRTINIMAS, KEITIMAS IR PAPILDYMAS

74. Mokyklos nuostatų keitimą ir papildymą inicijuoja mokyklos direktorius, svarsto Mokyklos taryba, tvirtina savivaldybės taryba.

XV. DOKUMENTŲ VALDYMAS IR SAUGOJIMAS

75. Mokyklos dokumentų saugojimą ir valdymą reglamentuoja: Lietuvos Respublikos archyvų įstatymas, Dokumentų rengimo taisyklės, patvirtintos Lietuvos archyvų departamento prie Lietuvos Respublikos Vyriausybės generalinio direktoriaus, Dokumentų tvarkymo ir apskaitos taisyklės, patvirtintos Lietuvos Respublikos archyvų departamento prie Lietuvos Respublikos Vyriausybės generalinio direktoriaus.

XVI. MOKYKLOS REGISTRAVIMAS

76. Gelgaudiškio vidurinė mokykla registruojama Juridinių asmenų registre Civilinio kodekso ir Juridinių asmenų registro nuostatų, patvirtintų Lietuvos Respublikos Vyriausybės nustatyta tvarka.

XVII. MOKYKLOS PABAIGA IR PERTVARKYMAS

77. Gelgaudiškio vidurinė mokykla reorganizuojama, likviduojama ar pertvarkoma vadovaujantis Civiliniu kodeksu ir švietimo įstatymu, laikantis Bendrojo lavinimo, specialiojo ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijų sąraše, patvirtintame Lietuvos respublikos Vyriausybės išdėstytų kriterijų ir mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės.

78. Gelgaudiškio vidurinė mokykla likviduojama ar reorganizuojama Šakių rajono savivaldybės tarybos sprendimu.

79. Mokyklos Savininko teises ir pareigas įgyvendinančioji institucija - Šakių rajono savivaldybės taryba nustato tvarką, kad apie mokyklos reorganizavimą, likvidavimą ar pertvarkymą raštu būtų pranešta kiekvienam mokyklos mokiniui ir jo tėvams (globėjams), mokytojams ir kitiems mokyklos darbuotojams ne vėliau kaip prieš tris mėnesius iki mokyklos reorganizavimo, likvidavimo ar pertvarkymo pradžios. Mokyklos Savininko teises ir pareigas įgyvendinančioji institucija - Šakių rajono savivaldybės taryba užtikrina kad būtų įvykdyti visi sutartyse numatyti mokyklos įsipareigojimai. 

ŠAKIŲ RAJONO PLOKŠČIŲ VIDURINĖS MOKYKLOS NUOSTATAI

                                             I. BENDROSIOS NUOSTATOS

1. Mokyklos pavadinimas: Šakių rajono Plokščių vidurinė mokykla. 

     Sutrumpintas mokyklos pavadinimas: Šakių raj.  Plokščių  vid. m – kla.
2. Mokyklos įsteigimo data: 1819 metai. (Žinios Lenkijos archyvų dokumentuose apie Blagoslavenstvo (Plokščių) pradžios mokyklą).

3.   Mokyklos veiklos pradžia: mokyklos veiklos pradžia sutampa su įsteigimo data, vidurinės mokyklos veikla  nuo1966 metų.

4.   Mokyklos adresas: Mokyklos g. 4, LT- 71483 Plokščiai, Šakių rajonas

      5.   Mokyklos teisinė forma ir priklausomybė - Šakių rajono savivaldybės biudžetinė įstaiga. Savininkas: Šakių rajono savivaldybė, kodas 111105023. Savininko teises ir pareigas įgyvendinančioji institucija: Šakių rajono savivaldybės taryba, Bažnyčios g. 4, LT-71120 Šakiai.
      6.   Mokyklos grupė – bendrojo lavinimo mokykla.

      7.  Mokyklos tipas – vidurinė mokykla (vidurinio, pagrindinio, pradinio ir priešmokyklinio             ugdymo programos).

 8.    Mokymo kalba – lietuvių kalba.
   9.   Mokymo forma – dieninė. Pageidaujantiems sudaromos sąlygos mokytis savarankiškai (Savarankiško mokymosi organizavimo tvarka, LR ŠMM ministro įsakymas  Nr. ISAK – 1759, 2007 08 31), ligos (negalios) atveju – namuose (Moksleivių mokymo namuose organizavimo tvarka, LR ŠMM ir SAM ministrų įsakymas Nr.259/153, 2000 03 16). 

10.   Pagrindinė mokyklos veiklos rūšis – švietimas, kodas 85

    10.1. Rūšys:

10.1.1. bendrasis vidurinis mokymas, kodas 85.31.20
10.1.2.  pagrindinis mokymas, kodas 85.31.10

             10.1.3.  pradinis mokymas, kodas 85. 20

             10.1.4.  priešmokyklinis ugdymas, kodas 85.10.20

10.1.5.  kitas, niekur nepriskirtas, švietimas, kodas 85.59

10.1.6.  švietimui būdingų paslaugų veikla (prailgintos dienos grupė), kodas 85.60

11. Asmens formaliojo švietimo būdu įgyti mokymosi pasiekimai įteisinami įstatymų nustatyta tvarka išduotu dokumentu, kurio turinį, formą ir išdavimo tvarką nustato LR Vyriausybė arba jos įgaliota institucija. Mokyklos išduodami mokymosi pasiekimų įteisinimo dokumentai:
            11.1. baigus vidurinio ugdymo programą - brandos atestatas, kodas 3014, brandos  atestatas su  pagyrimu, kodas 3014, brandos atestato priedas, kodas 3016;

            11.2. baigus adaptuotą vidurinio ugdymo programą – vidurinio ugdymo pasiekimų pažymėjimas, kodas 3701;

            11.3. baigus pagrindinio ugdymo programą – pagrindinio išsilavinimo pažymėjimas, 

kodas 2001;

            11.4. baigus pagrindinio ugdymo programos pirmąją dalį - pažymėjimas, kodas 2058;

            11.5. baigus adaptuotą pagrindinio ugdymo programą ar pagrindinio specialiojo ugdymo programą – pagrindinio ugdymo pasiekimų  pažymėjimas, kodas 2701;

            11.6. baigus pradinio ugdymo programą - pradinio išsilavinimo pažymėjimas, 

kodas 1001;

            11.7. baigus adaptuotą pradinio ugdymo programą ar pradinio specialiojo ugdymo programą - pradinio ugdymo pasiekimų pažymėjimas, kodas 1701;

            11.8. nebaigus pagrindinio ir vidurinio ugdymo programos - mokymosi pasiekimų pažymėjimas,  kodas 2055.

     12.   Mokykla yra viešasis juridinis asmuo, veikiantis kaip biudžetinė įstaiga, turinti savo antspaudą  ir sąskaitas Lietuvos Respublikos bankuose.

     13.    Mokykla yra paramos gavėja.

     14.  Mokykla savo veiklą grindžia LR Konstitucija, LR Švietimo, Biudžetinių įstaigų ir kitais įstatymais, Vaiko teisių konvencija, LR Vyriausybės nutarimais, Švietimo ir mokslo ministerijos norminiais aktais,  steigėjo ir jo institucijų teisės aktais, šiais nuostatais ir mokyklos vidaus darbo tvarkos taisyklėmis.

II. MOKYKLOS TIKSLAI, UŽDAVINIAI IR FUNKCIJOS
     15. MOKYKLOS TIKSLAI IR UŽDAVINIAI:
            15.1. Mokykloje ugdomos kiekvieno mokinio vertybinės nuostatos, leidžiančios tapti doru, siekiančiu žinių, savarankišku, atsakingu, patriotiškai nusiteikusiu žmogumi; mokykloje lavinami kiekvieno mokinio komunikaciniai gebėjimai svarbūs dabartiniam gyvenimui, padedama įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;

            15.2.  Mokykloje sudaromos sąlygos mokiniams rinktis jų polinkius, gabumus ir siekius atitinkančias ugdymosi  galimybes; prireikus padėti motyvuotai keisti pasirinkimą; padėti atpažinti mokiniui kūrybinius gebėjimus ir pagal tai padėti jam pasirinkti tolimesnį mokymąsi profesinei kvalifikacijai ir kompetencijai, atitinkančiai šiuolaikinį kultūros bei technologijų lygį įsigyti;


15.3. Mokykloje sudaromos sąlygos  mokiniui įgyti demokratijos tradicijas įkūnijančius pilietinės bei politinės kultūros pagrindus, išplėtoti gebėjimus ir patirtį, būtinus asmeniui, kaip kompetentingam Lietuvos piliečiui, Europinės ir pasaulinės bendrijos daugiakultūrinės visuomenės nariui;


15.4. Mokykloje skatinama  mokinių lygybė ir solidarumas su žmonėmis, turinčiais skirtingus gebėjimus, kitokias socialines galimybes nei dauguma, siekiama socialinio   solidarumo, mokoma teikti socialinę paramą artimiesiems;


15.5.  Sudaromos sąlygos, kad pagrindinis ir vidurinis išsilavinimas būtų prieinamas kuo platesniam jaunuolių ratui, sudaromos sąlygos plėsti mokymosi galimybes, ugdyti mokymosi visą gyvenimą nuostatas;

15.6. Mokykloje puoselėjamos tautos, krašto kultūros tęstinumas, jos tapatybės išsaugojimas, nuolatinis jos vertybių kūrimas; mokiniams perteikiami tautinės ir etninės kultūros pagrindai, tradicijos ir vertybės; mokyklos aplinkoje kuriama krašto atvirumo ir dialogiškumo aplinka. 

     16. MOKYKLOS FUNKCIJOS :

16.1. Mokykla formuoja ir įgyvendina ugdymo turinį pagal Švietimo ir mokslo ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, organizuoja ugdymą pagal  mokinių poreikius, derina ugdymo turinį siūlant ir taikant skirtingus mokymo(si) būdus ir tempą;

            16.2.  Formuoja ir įgyvendina ugdymo turinį, atspindintį pagrindines regiono švietimo nuostatas, individualius mokymosi tikslus,  vaikų ir jų tėvų (globėjų) poreikius;

            16.3. Teikia priešmokyklinį ugdymą, bendrąjį pradinį, pagrindinį, vidurinį išsilavinimą;

16.4. Mokykla kuria ir įgyvendina darbo sistemą palankią mokinių mokymuisi, palankią itin gabių mokinių mokymuisi ir palankią mokinių, turinčių mokymosi problemų, mokymuisi:

16.4. l. mokykla individualizuoja ugdymo programas skirtingų gebėjimų mokiniams;

16.4.2. siūlo ir taiko įvairius mokymo(si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

16.4.3.  organizuoja papildomąjį ugdymą, integruodama jį su bendruoju lavinimu;

16.4.4. teikia specialiąją pedagoginę pagalbą specialiųjų poreikių vaikams; organizuoja specialiųjų poreikių vaikų ugdymą bendrosiose priešmokyklinio ugdymo, pradinėse ir vyresnėse klasėse, pripažindama jų gebėjimus ir potencines galias;

16.4.5. esant poreikiui ir steigėjui leidus gali organizuoti išlyginamųjų klasių ar grupių darbą, prailgintos darbo dienos grupės veiklą;

              16.4.6. kuria ir įgyvendina projektus gabiųjų mokinių mokymuisi, jų gebėjimų tobulinimui; 

16.4.7. kuria ir taiko bendriesiems ugdymo tikslams ir mokyklos ugdymo tikslams atliepiančius vertinimo modelius;


   16.5. Mokykla kuria tinkamą mokymo(si) aplinką -  higienines, materialines, pedagogines ir psichologines sąlygas, laiduojančias psichinį bei fizinį vaiko saugumą ir asmenybės vystimąsi; 

16.6. Vykdo pagrindinės mokyklos baigimo žinių patikrinimą ir vidurinės mokyklos brandos egzaminus;

16.7. Kuria mokyklos vidaus audito sistemą ir atlieka auditą;

            16.8. Organizuoja ugdymo procesą (mokslo metų pradžia rugsėjo 1 d.);

            16.9. Sudaro sąlygas mokiniams burtis į vaikų ir jaunimo organizacijas, kurių veikla kuria aplinką dorovinei, pilietinei, kultūrinei, fizinei bei socialinei brandai; sudaro sąlygas lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;

            16.10. Organizuoja bibliotekos ir informacinio centro veiklą;

            16.11. Kuria ir vykdo prevencines programas;

            16.12. Dalyvauja šalies ir tarptautiniuose projektuose, ugdymo pasiekimų tyrimuose ir tikrinimuose;
16.13. Inicijuoja socialinę paramą socialiai remtiniems moksleiviams, vykdo minimalios vaiko priežiūros programas;

16.14. Organizuoja vaikų ir mokinių maitinimą ir pavėžėjimą; 

16.15. Teikia kitas mokamas su švietimu susijusias paslaugas;

            16.16. Kuria mokyklą kaip vietos bendruomenės kultūros židinį.
   III. MOKINIŲ PRIĖMIMAS Į MOKYKLĄ, PERĖJIMAS Į KITĄ MOKYKLĄ

            17.  Priėmimo į mokyklą tvarką nustato Šakių rajono savivaldybės taryba, vadovaudamasi ŠMM patvirtintais bendraisiais priėmimo kriterijais.  


        18. Pirmumo teise į mokyklą priimami asmenys, gyvenantys steigėjo  mokyklai priskirtoje aptarnavimo teritorijoje. Tėvų (globėjų) ar besimokančio asmens pageidavimu, asmenys gali būti priimami ir iš kitai mokyklai priskirtos aptarnavimo teritorijos, jei mokykloje yra laisvų vietų.
         19.  Moksleiviai į mokyklą priimami  pateikus prašymą ir atitinkamus dokumentus.  Mokyklos vadovui pateikiami šie dokumentai:

                         mokinio tėvų ( globėjų) prašymas dėl moksleivio priėmimo į mokyklą, 

                         gimimo liudijimo kopija,

                         išsilavinimo pažymėjimas, jeigu yra baigtos atitinkamos mokymosi programos (atvykstant mokytis į penktą, devintą, vienuoliktą klases ar bet kurią kitą klasę nuo rugsėjo pirmos dienos),

                         nustatytos formos mokinio sveikatos lapas (stojant į priešmokyklinio ugdymo ar pirmąją klasę) arba pažymėjimas apie mokinio sveikatos būklę.

Į priešmokyklinio ugdymo klasę priimami vaikai, tais kalendoriniais metais sulaukę 6 metų, į pirmąją klasę - sulaukę 7 metų. Atskirais atvejais galimos išimtys, kurios neprieštarauja įstatymais nustatytai priėmimo į mokyklą tvarkai.
         20. Priimant moksleivį atvykusį (grįžusį) iš užsienio ir neturintį mokymosi pasiekimų ar išsilavinimo dokumentų, moksleivio pasiekimai patikrinami mokyklos mokytojų pagal direktorės įsakymu patvirtintą tvarką. Įvertinus moksleivio pasiekimu, sprendžiama į kurią klasę moksleivis priimamas, priėmimas forminamas bendra tvarka. Apie moksleivio atvykusio (grįžusio) iš užsienio priėmimą informuojamos atitinkamos rajono savivaldybės institucijos.

         21. Švietimo santykius tarp  priešmokyklinio amžiaus vaiko, mokinio (toliau mokinio) ir mokyklos įforminami rašytine sutartimi:
            21.1. Mokymo sutartį už vaiką iki 14 metų jo vardu sudaro tėvai (globėjai, rūpintojai), veikdami išimtinai vaiko interesams;

            22.2. Vaikas nuo 14  metų mokymo sutartį sudaro turėdamas tėvų (globėjų, rūpintojų) sutikimą;

            21.3. Sutartyje nurodomos sutarties šalys, mokymo programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;

            21.4. Švietimo santykiai prasideda nuo vaiko pirmos ugdymo, mokinio pirmos mokymosi dienos. Sutartys pasirašomos iki pirmos ugdymo, mokymosi dienos. Sutarties nuostata, prieštaraujanti Švietimo ar kitiems Lietuvos respublikos įstatymams, negalioja. Sutartys registruojamos specialiame registracijai skirtame žurnale;

         22. Mokykloje dėl objektyvių priežasčių, negalint užtikrinti mokiniui, besimokančiam pagal privalomojo švietimo programas, jo poreikius atitinkančios ugdymo(si) aplinkos -  psichologinės, specialiosios pedagoginės, specialiosios arba socialinės pedagoginės pagalbos, suderinus su jo tėvais (globėjais, rūpintojais), pedagogine psichologine bei Vaiko teisių apsaugos tarnyba, siūloma  mokytis kitoje mokykloje.

         23.   Mokiniui ir jo tėvams (globėjams, rūpintojams) pageidaujant tolesniam mokymuisi pasirinkti kitą mokyklą, mokykla gavusi atitinkamą prašymą išduodą reikiamus dokumentus (pažymėjimą jeigu išvykstama mokslo metų pabaigoje; laisvos formos išrašą iš klasės žurnalo apie mokymosi pasiekimus jeigu išvykstama mokslo metų eigoje). Mokinio asmens bylos kopija išsiunčiama kitai mokyklai gavus pažymą apie buvusio mokinio mokymąsi toje mokykloje. Apie mokinio išvykimą mokytis į kitą mokyklą informuojamos atitinkamos steigėjo institucijos.

         24. Mokinį, kuris mokosi pagal privalomojo švietimo programas, galima pašalinti iš mokyklos atitinkamu mokyklos tarybos sprendimu, jei mokinio elgesys yra nesuderinamas su mokyklos vidaus tvarkos taisyklėmis ir mokinių elgesio normomis, kelia realią ir akivaizdžią grėsmę mokyklos bendruomenės narių saugumui. Mokinio pašalinimo iš mokyklos klausimas  suderinamas Vaiko teisių apsaugos tarnyba. Mokyklos vadovas kartu su mokyklos steigėju mokiniui, dalyvaujant jo tėvams (globėjams, rūpintojams), gali pasiūlyti mokytis kitoje mokykloje. Apie mokinio pašalinimą ar perkėlimą mokykla informuoja mokinio gyvenamosios vietos savivaldybę. Vyresni kaip 16 metų mokiniai gali būti pašalinti iš mokyklos mokytojų  tarybos nutarimu, mokyklos tarybai pritarus.

IV. MOKYKLOS BENDRUOMENĖS NARIŲ TEISĖS, 

PAREIGOS IR ATSAKOMYBĖ

        25. Mokyklos bendruomenę sudaro kelios bendruomenės narių grupės - mokiniai, jų tėvai ar globėjai, mokytojai ir kiti pedagoginiai mokyklos darbuotojai, mokyklos ūkio dalies darbuotojai, mokyklos administracija, kiti mokyklos veikloje dalyvaujantys asmenys. 
26.  Nuostatuose yra  apibrėžiamos pagrindinių bendruomenės narių grupių – 

 mokinių, jų tėvų ar globėjų ir mokytojų teisės, pareigos ir atsakomybė. Kitų mokyklos bendruomenės narių teisės, pareigos ir atsakomybė nurodomos pareigybių aprašymuose.

               MOKINIAI

           27. Mokinių teisės: 
          Kiekvienas mokinys turi teisę

27.1. Nemokamai mokytis mokykloje;

27.2. Mokytis pagal savo gebėjimus ir poreikius, pasirinkti programas papildančius bei saviraiškos poreikius tenkinančius programų modulius, pasirenkamųjų dalykų programas ir  įgyti valstybinius standartus atitinkantį bendrąjį išsilavinimą;

27.3. Dalyvauti svarstant ugdymo proceso organizavimo klausimus;

27.4. Turi teisę į minties, sąžinės, religijos, žodžio laisvę; sulaukęs 14 metų savarankiškai pasirinkti vieną iš privalomojo ugdymo dalykų (tikybą arba etiką);

27.5. Turėti higienos reikalavimus atitinkančius mokymosi krūvį ir darbo vietą,  ugdytis sveikoje ir saugioje aplinkoje;

27.6. Savarankiškai mokytis ir eksternu laikyti bet kurios klasės, pagrindinės ar vidurinės mokyklos baigiamuosius egzaminus;

27.7. Gauti geros kokybės švietimą;
27.8. Gauti socialinę, psichologinę ir specialiąją pedagoginę pagalbą ir informaciją apie savo pasiekimų vertinimą ir kitą su jo asmeniu susijusią informaciją;


   27.9. Mokyklos veikloje puoselėti savo kalbą, kultūrą, papročius bei tradicijas;

27.10. Dalyvauti  laisvalaikio programose, atitinkančiose jų amžių ir sveikatą;

27.11. Dalyvauti mokyklos savivaldoje nuostatuose nustatyta tvarka;

      27.12. Burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, dalyvauti   visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;

            27.13. Nemokamai gauti informaciją apie veikiančias mokyklas, švietimo programas, mokymosi formas;

            27.14. Įstatymų nustatyta tvarka ginti savo teises.

         28. Mokinių pareigos ir atsakomybė:

               Kiekvienas mokinys privalo
            28.1. Laikytis visų sudarytos mokymosi sutarties sąlygų, mokyklos vidaus tvarką reglamentuojančių dokumentų nuostatų;

28.2. Mokytis pagal privalomojo švietimo programas iki 16 metų, įgyti pakankamai žinių ir patirties tam, kad teisingai pasirinktų tolesnį mokymosi ar profesinės veiklos kelią, būtų  pasiruošęs savarankiškam gyvenimui;

28.3. Tinkamai elgtis, gerbti kitus mokyklos bendruomenės narius;


28.4.  Gerbti valstybinę, savo gimtąją kalbą ir kultūrą, kitas kalbas ir kultūras;

            28.5. Nustatyta tvarka dalyvauti mokykloje organizuojamuose testuose, pasiekimų patikrinimuose;  sąžiningai atlikti skirtas užduotis; 


28.6. Mokiniai, nevykdantys savo pareigų, atsako pagal Mokyklos vidaus darbo tvarkos taisyklių nuostatas.

              MOKINIŲ   TĖVAI

       29. Tėvų ( globėjų, rūpintojų) teisės:

29.1. Tėvai ar globėjai turi teisę reikalauti, kad jų vaikui būtų teikiamas valstybinius standartus atitinkantis bendrasis lavinimas;

29.2. Gali dalyvauti pasirenkant (prireikus parinkti) vaikui ugdymo turinį, metodus, vertinimo formas ar pan.;

            29.3.  Pasirinkti švietimo įstaigą priešmokykliniam vaiko ugdymui;

29.4. Gauti informaciją apie savo vaiko mokymąsi, elgesį, mokymosi sąlygas;
            29.5. Kartu su pedagogais spręsti vaiko mokymosi klausimus;

29.6. Dalyvauti mokyklos savivaldoje;

            29.7. Naudotis Specialiojo ugdymo įstatymo ir kitų įstatymų nustatytomis teisėmis.

         30. Tėvų (globėjų, rūpintojų) pareigos ir atsakomybė:
             30.1. Tėvai ar globėjai privalo rūpintis vaikų auklėjimu ir ugdymu; 
            30.2. 6 – 7 metų sulaukusį  vaiką, jei jis pakankamai subrendęs, leisti į mokyklą; užtikrinti punktualų ir reguliarų mokyklos lankymą;

            30.3. Turi sudaryti vaikui sveikas ir saugias gyvenimo bei mokymosi sąlygas, , apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;
            30.4. Užtikrinti, kad vaikas mokytųsi iki 16 metų bendrojo lavinimo arba kitokioje formaliojo švietimo sistemos mokykloje;

            30.5. Pasitikėjimo, atvirumo ir reiklumo dvasia ugdyti darbštų, iniciatyvų vaiką, gebantį savarankiškai veikti ir prisiimti atsakomybę;

            30.6. Bendrauti su mokyklos pedagogais ir vadovais, dalyvauti spendžiant vaiko ugdymosi klausimus; kontroliuoti ir koreguoti vaiko elgesį;


30.7. Parinkti savo vaikams iki 14 metų dorinio ugdymo (tikybos arba etikos) programą;

30.8.  Tėvai (globėjai, rūpintojai), kurie neatlieka savo pareigų, fiziškai, psichiškai ir moraliai žaloja vaikus, atsako įstatymų nustatyta tvarka.

              MOKYTOJAI IR KITI MOKYKLOS DARBUOTOJAI
31. Mokytojų, kitų pedagoginių darbuotojų  teisės:

             31.1.  Laisvai pasirinkti pedagoginės veiklos organizavimo būdus ir formas;
            31.2.  Tobulinti savo kvalifikaciją, persikvalifikuoti, atestuotis ir gauti kvalifikacinę kategoriją atitinkantį atlyginimą įstatymų numatyta tvarka; ne mažiau kaip 5 dienas per metus dalyvauti kvalifikacijos tobulinimo renginiuose;

            31.3. Burtis į visuomenines ir profesines organizacijas, savišvietos, kultūrines grupes, dalykines ir metodines sekcijas, būrelius ar susivienijimus;

            31.4. Nustatyta tvarka gauti mokamas atostogas mokymo priemonėms rengti ir kvalifikacijai tobulinti;

31.5.  Atostogauti vasarą ir naudotis Vyriausybės numatytomis lengvatomis;

31.6.  Vertinti mokyklos vadovų ir kolegų vadybinę ir pedagoginę veiklą;

            31.7.  Dalyvauti mokyklos savivaldoje;

            31.8.  Dirbti saugioje aplinkoje;

            31.9.  Naudotis  kitų Lietuvos Respublikos įstatymų nustatytomis teisėmis.
  32.   Mokytojų pareigos ir atsakomybė:
            32.1. Pagal moksleivių siekius ir galimybes individualizuoti ugdymo turinį, laiduojant gerus ugdymo rezultatus;

            32.2. Skatinti moksleivius mokytis, padėti turintiems mokymosi sunkumų, objektyviai vertinti moksleivių pasiekimus;

            32.3. Siekti, kad kiekvienas moksleivis gebėtų bendrauti ir bendradarbiauti, imtųsi atsakomybės, savarankiškai veiktų vadovaudamasis pilietinėmis nuostatomis;

            32.4. Pritaikyti integruotiems specialiųjų poreikių vaikams ugdymo turinį, metodus ir mokymo priemones, bendradarbiauti su mokyklos specialiojo ugdymo komisija;

            32.5. Padėti moksleiviams tenkinti jų saviraiškos ir saviugdos poreikius, plėtoti kultūrinius interesus, daryti poveikį sociokultūrinei mokyklos aplinkai; 

            32.6. Siekti, kad moksleiviai savo gyvenimą grįstų dorinėmis vertybėmis, formuoti moksleivių sveikos gyvensenos įgūdžius. Pastebėjus kvaišalų paveiktus moksleivius, pasirūpinti suteikti jiems būtiną medicininę pagalbą. Pasitelkus liudininkus paimti narkotikus ir psichotropines medžiagas iš moksleivių ir mokyklos teritorijoje esančios aplinkos. Pranešti apie tai mokyklos vadovams, klasės auklėtojams, tėvams; 
           32.7. Suteikti vaikui, mokiniui reikiamą pagalbą pastebėjus, kad jo atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti mokyklos vadovą, socialinį pedagogą bei Vaiko teisių apsaugos tarnybą; laikytis bendrosios ir pedagoginės etikos normų, pedagoginės prevencijos principo;

            32.8. Tinkamai pasiruošti pamokoms, papildomojo ugdymo užsiėmimams, kitiems renginiams; tinkamai atlikti prisiimtus įsipareigojimus ar pavedimus;

            32.9. bendradarbiauti su kolegomis, abipusiu susitarimu mokytis vienam iš kito;

            32.10. Tobulinti kvalifikaciją ir nustatyta tvarka atestuotis; 

            32.11. Analizuoti savo pedagoginę veiklą, vertinti darbo ir ugdymo pasiekimų rezultatus, planuoti pedagoginės veiklos atnaujinimą, su rezultatais ir planais  supažindinti  kolegas ir mokyklos vadovus;

            32.12. Direktoriaus pavedimu dalyvauti egzaminų ir pasiekimų patikrinimo organizavime ir vykdyme;

            32.13. Laikytis teisės norminių aktų, patvirtintų Mokytojo etikos normų ir mokyklos vidaus tvarką nustatančių dokumentų;
            32.14.  Mokytojai atsako už mokinių sveikatą ir gyvybę pamokų, papildomojo ugdymo bei mokyklos organizuotų renginių metu;

 
   32.15.  Mokytojai, kurie neatlieka savo pareigų, fiziškai, psichiškai ir moraliai žaloja vaikus, atsako įstatymų nustatyta tvarka.
        33.  Klasės auklėtojo pareigos:

33.1.  Rūpintis mokinių asmenybiniu ir socialiniu ugdymu bei branda;

   33.2. Burti klasėje dirbančius mokytojus ir kitus specialistus (bibliotekininkas, specialusis pedagogas, logopedas, papildomo ugdymo organizatorius ir kt.) klasės mokinių ugdymui planuoti ir derinti;

33.3. Pažinti mokinių polinkius, poreikius, interesus; siekti, kad mokiniai dalyvautų svarstant ugdymo turinį, formas ir metodus;  padėti moksleiviams pasirinkti mokymosi ar veiklos sritį;

           33.4. Domėtis ir rūpintis moksleivių sveikata ir sauga, padėti jiems reguliuoti darbo ir poilsio režimą; puoselėti sveiką gyvenseną;

33.5. Padėti moksleiviams formuotis vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;

33.6. Bendrauti su kiekvienu  mokiniu ir jo šeima, informuoti tėvus (ar  globėjus) apie jo mokymosi pasiekimus, kitus atliktus darbus, aptarti mokinio  elgesį, spręsti iškylančias problemas, neatidėliojant aiškintis mokyklos nelankymo priežastis;

   33.7. Suteikti mokiniui reikiamą pagalbą kai jis to paprašo  ar pastebėjus, kad mokiniui tokia pagalba reikalinga,  padėti moksleiviams spręsti iškylančias psichologines, bendravimo, mokymosi ir kt. problemas.

        34.  Specialiųjų pedagogų, socialinio pedagogo, bibliotekos – informacinio centro darbuotojų pareigos:

34.1. Skatinti moksleivius mokytis, padėti turintiems mokymosi sunkumų, bendradarbiauti su mokytojais organizuojant tikslingą mokymą; 

            34.2. Siekti, kad kiekvienas moksleivis gebėtų bendrauti ir bendradarbiauti, imtųsi atsakomybės, savarankiškai veiktų vadovaudamasis pilietinėmis nuostatomis;

            34.3. Padėti moksleiviams tenkinti jų saviraiškos ir saviugdos poreikius, plėtoti kultūrinius interesus, daryti poveikį sociokultūrinei mokyklos aplinkai; 

            34.4. Siekti, kad moksleiviai savo gyvenimą grįstų dorinėmis vertybėmis, formuoti moksleivių sveikos gyvensenos įgūdžius. 

           34.5. Suteikti vaikui, mokiniui reikiamą pagalbą pastebėjus, kad jo atžvilgiu yra taikomas smurtas ar prievarta, apie tai informuoti mokyklos vadovą, laikytis bendrosios ir pedagoginės etikos normų, pedagoginės prevencijos principo;

            34.6. Tinkamai atlikti prisiimtus įsipareigojimus ar pavedimus;

            34.7. Tobulinti kvalifikaciją, analizuoti savo veiklą, vertinti darbo rezultatus, planuoti veiklos atnaujinimą, su rezultatais ir planais  supažindinti  kolegas ir mokyklos vadovus;

            34.8. Laikytis teisės norminių aktų, etikos normų ir mokyklos vidaus tvarką nustatančių dokumentų nuostatų.

35. Administracijos darbuotojų pareigos:

35.1.  Rūpintis tinkama aplinka mokymuisi mokykloje;

   35.2. Burti mokyklos darbuotojus sėkmingam mokyklos veiklos organizavimui; 
           35.3. Analizuoti mokyklos veiklos organizavimo sėkmingumą, inicijuoti mokyklos veiklos atnaujinimo planus; 

35.4. Siekti formuoti vertybines nuostatas, mokyklos bendruomenės narių pilietiškumą, gebėjimą vadovautis demokratiniais bendravimo principais;

35.5. Bendrauti su mokyklos bendruomenės nariais, spręsti iškylančias problemas, inicijuoti aktyvų dalyvavimą mokyklos veiklos organizavime;

   35.6.  Tinkamai atlikti savo pareigas nustatytas pareigybiniuose aprašuose.

36. Kitų mokyklos darbuotojų pareigos:

36.1.  Rūpintis tinkama aplinka mokymuisi mokykloje;

   36.2. Tinkamai atlikti savo darbą, siekti aukštos darbo kultūros; 
           36.3. Analizuoti mokyklos veiklos organizavimo sėkmingumą, teikti siūlymus mokyklos veiklos atnaujinimui; 

36.4. Bendrauti su mokyklos bendruomenės nariais, savo kompetencijos ribose spręsti iškylančias problemas;

   36.5.  Tinkamai atlikti savo pareigas nustatytas pareigybiniuose aprašuose.
V. SAVIVALDA

          37. Mokyklos savivaldos veikla grindžiama Lietuvos Respublikos Švietimo Įstatymu, švietimo tikslais, regiono švietimo tikslais, mokykloje vykdomų neformaliojo ir formaliojo švietimo programų nuostatomis ir susiklosčiusiomis tradicijomis.  

               Mokyklos taryba

   38. Mokyklos taryba – aukščiausia mokyklos savivaldos institucija, telkianti moksleivių, jų tėvų (ar  globėjų) ir pedagogų atstovus svarbiausiems mokyklos veiklos tikslams numatyti ir uždaviniams spręsti.

   39. Mokyklos tarybos formavimas:

                       Mokyklos taryboje kolegialiai yra atstovaujamos mokinių, jų tėvų ir mokytojų grupės. Tėvai į mokyklos tarybą renkami tėvų susirinkime, mokytojai – mokytojų tarybos posėdyje,  moksleiviai – 8 – 12 klasių moksleivių konferencijoje.

                    Tarybos nariai lygiomis dalimis atstovauja mokinius, jų tėvus ar globėjus ir mokytojus -  5 tėvai, 5 mokytojai  ir 5 moksleiviai.  Rinkimai į Mokyklos tarybą vyksta remiantis demokratiniais rinkimų principais: slaptumu, visuotinumu, konkurencija, periodiškumu, aiškiu procedūros apibrėžtumu. Veiklos laikotarpis 3 metai (jei dėl svarbių priežasčių narys negali dalyvauti tarybos veikloje, jį keičia naujas narys, deleguotas  atitinkamo mokyklos bendruomenės narių susirinkimo.

         40. Tarybos pirmininką renka Tarybos nariai (pirmininku negali būti renkamas mokyklos direktorius).

         41. Mokyklos tarybos posėdžiai kviečiami ne rečiau kaip 3 kartus per mokslo metus, posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.

         42. Tarybos posėdžiuose gali dalyvauti su svarstomais klausimais susiję mokyklos bendruomenės nariai – mokiniai, jų tėvai, mokytojai, kiti pedagogai ir kiti mokyklos darbuotojai. Mokyklos tarybos posėdyje gali dalyvauti  rajono savivaldybės tarybos ar jos įgaliotų pareigūnų deleguoti atstovai , kitų mokyklos veiklą koordinuojančių institucijų pareigūnai.
  

         43. Mokyklos veiklos priežiūrą vykdančios institucijos, nustatę, kad tarybos priimti sprendimai prieštarauja įstatymams ir kitiems mokyklos veiklą reglamentuojantiems teisės aktams, siūlo mokyklos tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.  

         44. Mokyklos taryba už veiklą atsiskaito ją rinkusiems mokyklos bendruomenės bei vietos bendruomenės nariams.

         45.Mokyklos tarybos veikla:

                     45.1. Nustato mokyklos veiklos perspektyvas, pagrindines darbo kryptis, aprobuoja mokyklos   veiklos programą, nuostatus, vidaus darbo tvarkos taisykles, ugdymo planą, nustato ugdymo  organizavimo, moksleivių žinių, gebėjimų, įgūdžių ir elgesio vertinimo tvarką;

            45.2. Aptaria siūlymus dėl vadovėlių įsigijimo, moksleivių mokymosi pasiekimų ir gebėjimų   vertinimo sistemos  parinkimo, papildomos veiklos ir renginių organizavimo;

            45.3. Gali teikti siūlymus mokyklos direktoriui priimant darbuotojus ir vertinant jų darbo rezultatus;   vertina mokyklos vadovų veiklą;

            45.4.  Mokytojų tarybos teikimu sprendžia moksleivių šalinimo iš mokyklos klausimus;

            45.5.  Inicijuoja mokyklos bendruomenės ir visuomenės bendradarbiavimą;

            45.6. Skiria atstovus į pedagogų atestacijos komisiją ir viešo konkurso laisvai direktoriaus vietai užimti komisiją;

            45.7. Kontroliuoja mokyklos ūkinę ir finansinę veiklą;

            45.8. Gali sustabdyti kitų mokyklos savivaldos institucijų sprendimų įgyvendinimą, kol jų  teisingumą ištirs kompetentingos institucijos.

           Mokytojų taryba
         46. Mokytojų taryba – nuolat veikianti mokyklos savivaldos institucija pedagogų profesiniams bei bendriems ugdymo klausimams spręsti. Ją sudaro mokyklos vadovybė, visi mokykloje dirbantys mokytojai, psichologas, socialinis pedagogas, specialusis pedagogas, bibliotekininkai ir kiti tiesiogiai ugdymo procese dalyvaujantys darbuotojai. Į posėdžius gali būti kviečiami kitų savivaldos institucijų atstovai. 
         47. Mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per pusmetį. Prireikus gali būti sušauktas neeilinis tarybos posėdis.      

48. Mokytojų tarybai vadovauja mokyklos direktorius. Tarybos  sekretoriaus pareigos, jeigu taryba nenusprendžia kitaip, patikimos direktoriaus pavaduotojai ugdymui. 

         49. Posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančiųjų balsų dauguma.

         50.  Mokytojų tarybos veikla :

            50.1. Aptaria praktinius švietimo reformos įgyvendinimo klausimus, svarsto moksleivių ugdimosi pasiekimų ir ugdymo organizavimo  rezultatus, pedagoginės veiklos tobulinimo būdus;

50.2. Aptaria  mokyklos veiklos programos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus, tvirtina mokyklos ugdymo planų nuostatas;

50.3. Kartu su mokyklos socialiniu pedagogu, specialiuoju pedagogu (logopedu), sveikatos priežiūros darbuotojais ir psichologu aptaria moksleivių sveikatos, saugos , mokymosi, poilsio ir mitybos klausimus.

         51. Mokykloje veikia moksleivių savivaldos institucijos: moksleivių konferencija, moksleivių taryba.

       Mokinių savivalda 

 52. Mokinių konferencija – aukščiausioji moksleivių savivaldos institucija. Ji organizuojama du kartus per mokslo metus – jų pradžioje ir pabaigoje. Konferencijos darbe dalyvauja V – XII klasių mokiniai.

            Mokinių konferencijoje svarstomi svarbiausi mokinių veiklos, mokinių interesų, ugdymo organizavimo ir ugdimosi sąlygų klausimai – konferencija tvirtina mokinių tarybos rinkimų nuostatas, svarsto siūlymus ugdymo procesui, kultūrinei, sportinei, pramoginei veiklai tobulinti, analizuoja mokinių veiklos rezultatus, juos vertina ir numato veiklos perspektyvą.

53. Mokinių konferencijai vadovauja mokinių taryba. Mokinių taryba organizuoja rudens ir pavasario arba inicijuoja neeilines mokinių konferencijas;

         54.Mokinių  taryba – nuolat veikianti moksleivių savivaldos institucija, kurios veiklos nuostatus tvirtina mokinių konferencija. Ji renkama vieneriems mokslo metams pagal mokinių konferencijoje patvirtintą rinkimų tvarką. 

            54.1. Mokinių tarybos veikla:

               54.1.1. Organizuoja mokinių konferencijas, kitas moksleivių sueigas;

               54.1.2. Svarsto mokyklos veiklą reglamentuojančių dokumentų, mokymo planų, programų projektus ir teikia siūlymus mokyklos tarybai bei mokyklos vadovybei dėl jų įgyvendinimo;

               54.1.3. Teikia mokyklos vadovybei siūlymus dėl mokyklos veiklos organizavimo;

               54.1.4. Kartu su mokyklos vadovybe rengia moksleivių renginių planą;

               54.1.5. Organizuoja klasių seniūnų susirinkimus;

               54.1.6. Teikia siūlymus dėl moksleivių socialinės rūpybos veiklos organizavimo bei įvairių edukacinių ir partnerystės programų bei projektų įgyvendinimo;

               54.1.7. Kartu su mokyklos vadovybe rūpinasi drausmės ir tvarkos palaikymu mokykloje;

               54.1.8. Svarsto mokinių teisių ir pareigų klausimus, teikia siūlymus mokyklos vadovybei;

        55. Klasių seniūnų susirinkimas – klasių kolektyvų interesus aukštesnėse moksleivių savivaldos pakopose atstovaujanti institucija. Jis šaukiamas mokinių tarybos iniciatyva ir sprendžia aktualiausius klasių kolektyvų ir visos mokinių bendruomenės  klausimus.

        56. Klasėse savivalda  pasirenkama laisvai atliepiant į klasės mokinių iniciatyvas, poreikius, bendradarbiavimą su klasės vadovu. Klasės savivaldos veikla negali pažeisti  mokyklos vidaus tvarkos nuostatų.

        57. Mokykloje gali veikti iniciatyvių tėvų komitetas ar kitos tėvų savivaldos grupės. Tėvų savivaldos veikla negali pažeisti  mokyklos vidaus tvarkos nuostatų.

VI. VALDYMAS

        58. Mokyklai vadovauja direktorius, kurį  skiria, atleidžia ar skiria nuobaudas mokyklos Savininko teises ir pareigas įgyvendinanti institucija - Šakių rajono savivaldybės taryba  įstatymų  nustatyta tvarka.

           Mokyklos ugdymo organizavimui vadovauja direktoriaus pavaduotojas(a) ugdymui. Darbo sutartį su pavaduotoju sudaro mokyklos direktorius.

            Mokyklos ūkinei veiklai (aptarnaujančio personalo darbas, aprūpinimo klausimai) vadovauja direktoriaus pavaduotojas(a) ūkio reikalams.  Darbo sutartį su pavaduotoju sudaro mokyklos direktorius.

 DIREKTORIUS (-Ė)

         59. Atsako už demokratinį mokyklos valdymą, užtikrina bendradarbiavimu pagrįstus santykius su visais mokyklos bendruomenės nariais, Mokytojo etikos laikymąsi, skaidriai priimamus sprendimus, bendruomenės formavimą, pedagoginio ir nepedagoginio personalo profesinį tobulėjimą.
         60. Inicijuoja mokyklos veiklos programų rengimą, telkia mokyklos bendruomenę valstybinei švietimo politikai įgyvendinti, mokyklos veiklos programai vykdyti.

         61. Rūpinasi palankaus mikroklimato ugdymui ir darbui kūrimu, puoselėja demokratinius mokyklos bendruomenės santykius.

        62. Nustatyta tvarka skiria ir atleidžia mokytojus, kitus ugdymo procese dalyvaujančius asmenis bei aptarnaujantį personalą , inicijuoja darbuotojų pareiginių aprašymų rengimą ir juos tvirtina. Mokyklos vadovo kompetencijos ribose skatina darbuotojus, skiria jiems drausmines nuobaudas.

        63. Skiria vadybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą.

        64. Inicijuoja Mokyklos vidaus darbo tvarkos taisyklių rengimą, organizuoja projekto svarstymą ir teikia Mokyklos vidaus darbo taisyklių dokumentą mokyklos tarybai aprobuoti.
        65. Suinteresuotiems asmenims teikia informaciją apie mokykloje vykdomas neformaliojo ir formaliojo švietimo programas, jų pasirinkimo galimybes, svarbiausias mokyklos veiklos nuostatas,  mokyklos bendruomenės tradicijas ir pasiekimus.
        66. Analizuoja mokyklos veiklos ir valdymo išteklių būklę, inicijuoja mokyklos vidaus audito vykdymą ir atsako už mokyklos veiklos rezultatus.
        67. Rūpinasi mokyklos intelektualiniais ištekliais, skatina mokytojų darbo savianalizę ir pedagoginės veiklos nuolatinį atnaujinimą, analizuoja mokytojų darbo vertinimus, skatina pedagogų kvalifikacijos tobulinimą, sudaro sąlygas atestuotis.

        68. Sudaro Specialiojo ugdymo komisiją, rūpinasi specialiosios pedagoginės – psichologinės pagalbos moksleiviams teikimu.

        69. Plėtoja bendradarbiavimą su moksleivių tėvais (ar vaiko globėjais), palaiko ryšius su Vaikų teisių apsaugos tarnyba, mokyklos rėmėjais, vietos bendruomene. 

        70. Organizuoja pasiekimų patikrinimą ir brandos  egzaminus,  nustatyta tvarka teikia informaciją Egzaminų centrui.
        71. Rūpinasi mokyklos materialiniais ir finansiniais ištekliais, darbų ir civiline sauga. Darbo užmokesčio fondo ribose tvirtina mokyklos etatus

        72. Organizuoja  metinių mokyklos pajamų ir išlaidų sąmatų sudarymą, organizuoja mokyklos veiklos metinės ataskaitos rengimą ir teikia mokyklos tarybai aprobuoti.
        73. Rūpinasi mokyklos ryšiais, inicijuoja bendradarbiavimo sutartis su mokyklos veiklos partneriais, atstovauja mokyklai kitose institucijose.

        74. Atlieka mokyklos Savininko teises ir pareigas įgyvendinančios institucijos - Šakių rajono savivaldybės tarybos  priskirtas funkcijas, įtvirtintas mokyklos nuostatuose ir pareigybės aprašymuose.

        75. Mokyklos direktorius atsako už Švietimo ir mokslo ministro įsakymų, savivaldybės tarybos sprendimų, savivaldybės administracijos direktoriaus įsakymų, kitų norminių dokumentų vykdymą, užtikrina, kad nebūtų vykdomos jokios veiklos, galinčios pakenkti vaikų gyvybei, sveikatai, normaliai asmenybės brandai.  

        76. Mokyklos direktorius atsako už visą mokyklos veiklą ir rezultatus.

 DIREKTORIAUS PAVADUOTOJAS(-A) UGDYMUI

        77. Organizuoja ugdymo programų vykdymą, mokyklos ugdymo plano vykdymą, pamokų ir papildomo ugdymo tvarkaraščių sudarymą, koordinuoja ugdymo proceso vyksmą mokykloje, popamokinės, projektinės  ir kultūrinės veiklos organizavimą.
        78. Vadovauja neįgalių vaikų integravimosi programų įgyvendinimui, organizuoja Specialiojo ugdymo komisijos darbą.

        79. Teikia metodinę pagalbą pedagogams, prižiūri, kaip vykdomi mokyklos veiklą reglamentuojantys dokumentai.

        80. Stebi ugdymo procesą ir vertina ugdymo rezultatus.

        81. Skatina pedagogus tobulinti kvalifikaciją, dalykiškai bendradarbiauti ir atestuotis, tvarko moksleivių asmens dokumentų, mokyklos baigimo dokumentų apskaitą.

  82. Vykdo moksleivių teisės pažeidimų prevenciją, informuoja suinteresuotas institucijas apie vengiančius mokytis vaikus ir įstatymų nustatyta tvarka taiko poveikio priemones.

  83. Organizuoja tėvų (ar vaiko globėjų) švietimą.

  84. Vykdo kitas pareiginiame apraše numatytas funkcijas, atsako už pavestas vadybines  funkcijas ugdymo klausimais.

        85. Pavaduoja mokyklos direktorių jam nesant mokykloje.

        86.  Direktoriaus pavaduotojas (-a) ugdymui atsiskaito mokyklos direktoriui.
DIREKTORIAUS PAVADUOTOJAS ŪKIO REIKALAMS

         87. Rūpinasi mokyklos materialiniais ir informaciniais ištekliais, patalpų paruošimu darbui, sanitarija ir higiena.

   88. Organizuoja aptarnaujančio personalo darbą. Rengia darbuotojų pareigines 

instrukcijas.

         89. Rūpinasi mokyklos pastatų, inventoriaus ir mokymo priemonių apsaugą.

         90. Rūpinasi priešgaisrine apsauga, darbo saugos taisyklų ir norminių aktų vykdymu.

         91. Sudaro ūkinės veiklos planą, jį vykdo, kontroliuoja jo  vykdymą.
         92. Vykdo kitas pareiginėje instrukcijoje numatytas funkcijas.

         93. Atsako už įstaigos turtą, jo apsaugą ir mokyklos aptarnaujančio personalo darbą.

VII. PRIĖMIMAS Į DARBĄ.  DARBO APMOKĖJIMAS

         94. Direktoriaus pavaduotojus, pedagoginį ir kitą personalą priima į darbą ir atleidžia iš darbo mokyklos direktorius įstatymų nustatyta tvarka.

         95. Darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Švietimo ir mokslo ministerijos teisės aktai, mokyklos steigėjo sprendimai.
         96. Mokyklos vadovams ir kitiems dirbantiesiems, pažeidusiems darbo drausmę, LR įstatymų nustatyta tvarka gali būti skiriamos drausminės nuobaudos.

         97. Mokyklos vadovo pareiginė alga yra tvirtinama Savininko teises ir pareigas įgyvendinančiosios institucijos - Šakių rajono savivaldybės tarybos nustatyta tvarka.

         98. Direktoriaus pavaduotojų pareiginė alga nustatoma pagal LR Įstatymus ir Vyriausybės nutarimus

         99. Mokytojo darbo užmokestis nustatomas pagal tarifikuotą pamokų skaičių, taikant koeficientus pagal LR Vyriausybės nutarimus, darbo stažą, kvalifikacinę kategoriją.

         100. Kitų mokyklos specialistų, tarnautojų ir darbininkų darbo užmokestis skaičiuojamas pagal steigėjo patvirtintą tarnybinį atlyginimo koeficientą.

VIII. ATESTACIJA. KVALIFIKACIJOS TOBULINIMAS

         101. Mokyklos vadovai ir pedagogai atestuojasi LR įstatymų ir LR vyriausybės nustatyta tvarka.

         102. Mokyklos direktoriaus, jo pavaduotojų ugdymui atestaciją vykdo mokyklos Savininko teises ir pareigas įgyvendinanti institucija - Šakių rajono savivaldybės taryba  Švietimo ir mokslo ministerijos nustatyta tvarka.

        103. Mokytojų atestaciją vykdo mokyklos atestacijos komisija Švietimo ir mokslo ministerijos nustatyta tvarka, sudarydama mokytojų atestavimo perspektyvinę programą.

IX. MOKINIŲ PASIEKIMŲ PATIKRINIMAI. EGZAMINAI

104. Baigusiems pagrindinio ugdymo programą (kodas 201001001) moksleiviams organizuojamas pasiekimų patikrinimas pagal švietimo ir mokslo ministro patvirtintą tvarką.

105. Pagal švietimo ir mokslo ministro patvirtintą egzaminų organizavimo ir vykdymo tvarką vykdomi brandos egzaminai ir įskaitos vidurinio ugdymo programą (kodas 301001001) baigusiems moksleiviams.

106. Vykdomi tik švietimo ir mokslo ministro patvirtintoje brandos egzaminų, įskaitų bei pagrindinio ugdymo pasiekimų patikrinimo organizavimo ir vykdymo tvarkoje numatyti egzaminai, įskaitos ir pasiekimų patikrinimai.

X.  IŠSILAVINIMO  IR  PASIEKIMŲ  PAŽYMĖJIMŲ I ŠDAVIMAS

           107. Pažymos, pasiekimų bei išsilavinimo pažymėjimai, brandos atestatai ir jų priedai išduodami pagal švietimo ir mokslo ministro patvirtintą ,,Mokymosi pasiekimų įteisinimo tvarką“.

108. Pažymėjimų blankus vadovaudamasi mokyklos poreikiais užsako direktoriaus pavaduotoja ugdymui.

109. Pažymėjimų blankus parveža, saugo, atsiskaito už juos mokyklos direktorius.

110. Pažymėjimus ir kitus mokymosi pasiekimų įteisinimo dokumentus išrašo raštinės vedėja (duomenų bazės tvarkytoja) pagal pavaduotojos ugdymui pateiktus duomenis. Įrašų teisingumo patikrinimas organizuojamas pagal švietimo ir mokslo ministro patvirtintą ,,Mokymosi pasiekimų įteisinimo tvarką“.

111. Pažymas moksleiviams dėl mokymosi pagal klasių  vadovų pateiktą informaciją, sutampančią su įrašais klasių dienyne, išrašo ir raštvedybos instrukcijos nustatyta tvarka užregistruoja raštinės vedėja.

112. Pažymas, pažymėjimus ir kitus mokymosi pasiekimų įteisinimo dokumentus apskaitos registre registruoja už šių įrašų teisingumą atsako raštinės vedėja.

113. Duomenų bazės tvarkymą prižiūri direktoriaus pavaduotoja ugdymui.
XI. MOKYKLOS RYŠIAI
         114. Mokykla pavaldi Savininko teises ir pareigas įgyvendinančiajai  institucijai - Šakių rajono savivaldybės tarybai.

         115. Mokykla bendradarbiauja su jos veikla susijusiais juridiniais ir fiziniais asmenimis (švietimo, sveikatos, kultūros, sporto, teisėsaugos, vaikų teisių apsaugos, mokslo, studijų institucijomis ir kt.).

         116. Mokykla dalyvauja programose ir projektuose, tarptautinėse organizacijose, organizuoja bendrus renginius su kitomis mokyklomis ir vietos bendruomene ir kt.

XII. MOKYKLOS VEIKLOS PRIEŽIŪRA

         117. Mokyklos veiklą prižiūri Šakių rajono savivaldybė Bendrųjų švietimo įstaigų priežiūros nustatyta tvarka. Bendrosios švietimo politikos vykdymą prižiūri atitinkamos institucijos pagal LR Vyriausybės patvirtintus Valstybinės švietimo priežiūros nuostatus. Mokyklos veiklą prižiūrinčios institucijos Švietimo ir mokslo ministerijos nustatyta tvarka informuoja visuomenę, savivaldos ir valstybines valdžios institucijas apie mokyklos atliekamo ugdymo kokybę.

         118. Mokyklos finansinės veiklos kontrolę vykdo Valstybės kontrolės įgaliotos institucijos ir Šakių rajono savivaldybė.

119. Mokyklos veiklos audito vykdymą inicijuoja mokyklos direktorius.

120. Švietimo stebėseną mokykla vykdo pagal Švietimo ir mokslo ministerijos patvirtintus rodiklius ir nustatytą tvarką.

XIII. TURTAS, LĖŠŲ ŠALTINIAI IR JŲ NAUDOJIMAS

         121. Mokykla patikėjimo teise valdo, naudojasi ir įstatymų nustatyta tvarka disponuoja priskirta žeme, savivaldybės pastatais, finansiniais ištekliais, inventoriumi bei mokymo priemonėmis.

         122. Mokyklos veikla yra finansuojama Šakių rajono savivaldybės biudžeto lėšomis pagal moksleivio krepšelio ir kitų reikmių finansavimo sąmatas.

         123. Mokykla yra ūkiškai ir finansiškai savarankiška.

         124. Mokykla gali turėti nebiudžetinių lėšų. Jas gali  sudaryti lėšos gautos už įstatymų numatyta tvarka teikiamą  patalpų nuomą, fizinių ir juridinių asmenų parama, pajamos gautos už papildomojo ugdymo apmokamų užsiėmimų (jei tokie organizuojami Mokyklos tarybos sprendimu), kursų organizavimą. 
         125. Nebiudžetinės lėšos naudojamos Lietuvos Respublikos Vyriausybės nustatyta tvarka.

         126. Mokykla gali turėti savo fondą, kurio sudarymo šaltiniai yra savanoriški asmenų, organizacijų ir įmonių įnašai, pajamos iš paties fondo veiklos, užsienio valstybių organizacijų bei piliečių, taip pat tarptautinių organizacijų aukojamos lėšos ir materialinės vertybės.

         127. Mokykla darbo užmokesčio fondo ribose savarankiškai tvirtina etatus. Mokyklos vadovybės ir mokyklos tarybos nutarimu darbuotojams gali būti mokamos papildomos išmokos ar priedai mokos fondo ribose.

         128. Finansines operacijas vykdo mokyklos buhalterijos tarnyba.

XIV.  NUOSTATŲ TVIRTINIMAS, KEITIMAS IR PAPILDYMAS

         129. Mokyklos nuostatus tvirtina mokyklos Savininko teises ir pareigas įgyvendinančioji institucija - Šakių rajono savivaldybės taryba. Tvirtinimui pateikiamas   Mokyklos tarybos aprobuotas  Mokyklos nuostatų  projektas. 

         130. Mokyklos nuostatai gali būti keičiami ir papildomi, pasikeitus bendrosioms bendrojo lavinimo mokyklų nuostatams rengimo nuostatoms arba  mokyklos direktoriaus ar mokyklos tarybos iniciatyva. Naujų nuostatų redakciją arba pataisas tvirtina Savininko teises ir pareigas įgyvendinančioji institucija - Šakių rajono savivaldybės taryba.

XV.  DOKUMENTŲ VALDYMAS IR SAUGOJIMAS

         131. Mokykla dokumentų saugojimą ir valdymą vykdo vadovaudamasi LR Archyvų įstatymu, Raštvedybos taisyklėmis, Dokumentų rengimo ir įforminimo taisyklėmis, mokyklos bylų nomenklatūra, suderinta su steigėju ir patvirtinta mokyklos direktoriaus kiekvienų mokslo metų pradžioje.

XVI. MOKYKLOS REGISTRAVIMAS

         132. Mokykla registruojama Juridinių asmenų registre Civilinio kodekso (Žin., 2000, Nr.74-2262) ir Juridinių asmenų registro nuostatų, patvirtintų LR Vyriausybės 2003 m. lapkričio 12 d. nutarimu Nr.1407 (Žin., 2003, Nr.107-4810), nustatyta tvarka.

XVII.  MOKYKLOS REORGANIZAVIMAS, LIKVIDAVIMAS IR PERTVARKYMAS

         133. Mokyklą reorganizuoja, likviduoja ar pertvarko Savininko teises ir pareigas įgyvendinančioji institucija - Šakių rajono savivaldybės taryba pagal  LR Vyriausybės įstatymais nustatytos tvarkos nuostatas.

         134. Mokyklos Savininko teises ir pareigas įgyvendinančioji institucija - Šakių rajono savivaldybės taryba nustato tvarką, kad apie mokyklos reorganizavimą, likvidavimą ar pertvarkymą raštu būtų pranešta kiekvienam mokyklos mokiniui ir jo tėvams (globėjams), mokytojams ir kitiems mokyklos darbuotojams ne vėliau kaip prieš tris mėnesius iki mokyklos reorganizavimo, likvidavimo ar pertvarkymo pradžios. Mokyklos Savininko teises ir pareigas įgyvendinančioji institucija - Šakių rajono savivaldybės taryba užtikrina kad būtų įvykdyti visi sutartyse numatyti mokyklos įsipareigojimai. 

XVIII.  NUOSTATŲ ĮFORMINIMAS

         135. Nuostatai, jų pakeitimai ir papildymai įforminami vadovaujantis Dokumentų rengimo ir įforminimo taisyklėmis. Parengus nuostatus visi dokumento  lapai sunumeruojami. 

         136. Su Mokyklos taryba suderinti nuostatai, jų pakeitimai ar papildymai teikiami tvirtinti mokyklos Savininko teises ir pareigas įgyvendinančioji institucijai - Šakių rajono savivaldybės tarybai.

         137. Nuostatai keičiami ir papildomi laikantis LR Vyriausybės Įstatymų ir kitų teisės aktų rengimo rekomendacijų ir Dokumentų rengimo ir įforminimo taisyklių reikalavimų.

         138. Registro tvarkymo įstaigai teiktinos nuostatų kopijos kiekvieno lapo apatinėje dalyje rašomas žodis „Tikra“ ir pasirašoma. Paskutinio lapo apatinėje dalyje esančiame laisvame plote rašoma visos kopijos tikrumo žyma.

XIX. VIEŠŲ PRANEŠIMŲ SKELBIMAS

139. Vieši pranešimai apie mokyklos veiklą skelbiami Šakių rajono savivaldybės tinklalapyje bei dienraštyje „Lietuvos žinios“.

SUDERINTA:

Plokščių vidurinės mokyklos tarybos

